**Jegyzőkönyv**

**Nagykovácsi Nagyközség Önkormányzat**

**Egészségügyi és szociális bizottság nyilvános üléséről**

**Az ülés helye: Vállalkozói Inkubátorház**

**Az ülés időpontja:** 2015. október 20. (kedd 16.30 óra)

**Meghívottak:** Dr. Szabó András elnök, Bánóczi Margit, dr. Klein Katalin, Dvorzsák-Pintér Tünde, Karczewicz Ágnes, Kiszelné Mohos Katalin polgármester, Szemesy Barbara alpolgármester, dr. Fegyveres-Fiskál Gábor alpolgármester, Papp István jegyző, dr. Németh Zsanett aljegyző,

**Megjelentek:** Dr. Szabó András elnök, Bánóczi Margit, dr. Klein Katalin, Karczewicz Ágnes */késett/*, Papp István jegyző, dr. Németh Zsanett aljegyző, Grégerné Papp Ildikó osztályvezető, Kissné Szalay Erzsébet jegyzőkönyvvezető

**Dr. Szabó András elnök:** Köszöntöm a megjelenteket, megállapítom, hogy az Egészségügyi és szociális bizottság (továbbiakban EÜB) 3 fővel jelen van, határozatképes. Ha nincs felvetés, akkor felteszem szavazásra az ülés napirendjét. Indítható a szavazás.

**Megállapítom, hogy Nagykovácsi Nagyközség Önkormányzat Egészségügyi és szociális bizottsága jelen lévő 3 tagja 3 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**EGÉSZSÉGÜGYI ÉS SZOCIÁLIS BIZOTTSÁGA**

**27/2015. (X. 20.) HATÁROZATA**

Nagykovácsi Nagyközség Önkormányzat Egészségügyi és szociális bizottsága 2015. október 20-i ülésén az alábbi napirendeket tárgyalja:

1. **Rendeletalkotás Nagykovácsi Nagyközség Képviselő-testületének Szervezeti és Működési Szabályzatáról E – 123**

Előterjesztő: Kiszelné Mohos Katalin polgármester

Előadó: Papp István jegyző

Tárgyalja: EÜB, OKB, PB, ÜB

1. **A családsegítés és gyermekjóléti szolgáltatási feladatok ellátásának módjáról, szervezeti kereteiről és az e feladatok biztosítására kötött ellátási szerződés felülvizsgálata E – 118**

Előterjesztő: Kiszelné Mohos Katalin polgármester

Előadó: Grégerné Papp Ildikó osztályvezető

Tárgyalja: EÜB

1. **Nagykovácsi Nagyközség Önkormányzat szociális étkeztetés szakmai programjának jóváhagyása E – 116**

Előterjesztő: Kiszelné Mohos Katalin polgármester

Előadó: Grégerné Papp Ildikó osztályvezető

Tárgyalja: EÜB

1. **Döntés a Magyar Máltai Szeretetszolgálat Egyesület által fenntartott Gondviselés Háza – Páty támogatásáról E – 117**

Előterjesztő neve: Kiszelné Mohos Katalin polgármester

Előadó: Grégerné Papp Ildikó osztályvezető

Tárgyalja: EÜB, PB

**1. naprendi pont**

**Rendeletalkotás Nagykovácsi Nagyközség Képviselő-testületének Szervezeti és Működési Szabályzatáról**

**Dr. Szabó András elnök:** Átadom a szót jegyző úrnak, hogy röviden ismertesse az előterjesztésben foglaltakat.

**Papp István jegyző:** *Röviden ismertette az előterjesztést.*

**Dr. Szabó András elnök:** Köszönöm. Van-e kérdés, hozzászólás? Amennyiben nincs, szavazásra teszem fel a határozati javaslatot. Indítható a szavazás

**Megállapítom, hogy Nagykovácsi Nagyközség Önkormányzat Egészségügyi és szociális bizottsága jelen lévő 3 tagja 3 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**EGÉSZSÉGÜGYI ÉS SZOCIÁLIS BIZOTTSÁGA**

**28/2015. (X. 20.) HATÁROZATA**

**Tárgy: Nagykovácsi Nagyközség Képviselő-testületének Szervezeti és Működési Szabályzatáról szóló rendelet elfogadása**

Nagykovácsi Nagyközség Önkormányzata Egészségügyi és Szociális Bizottsága javasolja a Képviselő-testületnek Nagykovácsi Nagyközség Képviselő-testületének Szervezeti és Működési Szabályzatáról szóló rendeletének elfogadását az előterjesztésben foglaltak szerint.

**Határidő:** azonnal

**Felelős:** EÜB elnöke

**2. naprendi pont**

**A családsegítés és gyermekjóléti szolgáltatási feladatok ellátásának módjáról, szervezeti kereteiről és az e feladatok biztosítására kötött ellátási szerződés felülvizsgálata**

*Megérkezett Karczewicz Ágnes, a bizottság létszáma 4 fő.*

**Dr. Szabó András elnök:** Átadom a szót osztályvezető asszonynak, hogy röviden ismertesse az előterjesztésben foglaltakat.

**Papp István jegyző:** Mindenekelőtt szeretném bemutatni új kolléganőnket, aki október 10-től dolgozik a Hatósági és szervezési osztályunk vezetőjeként a hivatalban.

**Grégerné Papp Ildikó osztályvezető:** *Röviden ismertette az előterjesztést.*

**Dr. Szabó András elnök:** Van egy olyan pont, amit nem tudtam pontosan értelmezni. Elhangzott ez a két szolgáltató, egy helyi, és egy központi szint, ugyanakkor itt szerepel, hogy a család és gyermekjóléti szolgálatot egy intézményen belül kell ellátni.

**Papp István jegyző:** Kiegészítésként szeretném elmondani, hogy ez a probléma elsősorban nem minket érint, inkább a nagyobb településeket, ahol külön van családsegítő központ és külön gyermekjóléti szolgálat, mely egymástól függetlenül dolgozik. Azt mondja a jogalkotó, hogy ilyen nem fordulhat elő, ezt a két dolgot egy intézményben kell ellátni. Ez nálunk így történik már régóta, a Solymári Ezüstkor Gondozó Központ látja el. Viszont Budakeszi Város – amely a körzetközpont lesz, és a központi szolgáltatást is ellátja – kezdeményezte, hogy ezt a szolgáltatást a saját intézménye, a HÍD Szociális Szolgálat keretében látná el. Kap egy járási kompetenciát az említett 12 településre, viszont a HÍD alkalmas arra is, hogy ezeknek a településeknek a saját települési feladatait is ellássa. Ez a szolgáltató a Budakörnyéki Önkormányzati Társuláshoz tartozik, a társulás tartja fel az intézményt. Annak a vizsgálatát kezdtük meg, hogy hatékonyan, legalább olyan alacsony költségekért, ugyanazokkal az emberekkel el lehet-e látni ezt a feladatot az új intézmény keretein belül. Novemberre készül erre majd az előterjesztés.

**Dr. Szabó András elnök:** Azt kell megvizsgálni, hogy merült-e fel probléma a solymári szolgáltatással kapcsolatban. Illetve az is kérdés, hogy mi szól mellette és mi szól ellene, hogy a Budakeszi szolgáltatást válasszuk.

**Papp István jegyző:** Az biztos, hogy előny, hogy egy kézben lenne a szolgáltatás, ellene nem tudok felhozni semmilyen érvet. Meg fogjuk vizsgálni a két megoldás költségigényét, egyelőre még nincsenek meg az árak. Az új struktúrához még nem rendeltek normatívát, csak az idei normatívák ismertek. Polgármester asszony már megkezdte a tárgyalásokat a lehetőségek feltérképezése érdekében.

**dr. Klein Katalin:** Az az aggályom, hogy ez a problémakör alapvetően nem egy rövid folyamat. A váltás egy bejáratott rendszert lecserélve, azzal a hátránnyal járhat, hogy a kialakult személyes kapcsolat esetleg sérülni fog. Emellett áprilisban fogadtuk el az Ezüstkor beszámolóját, ami alapvetően abszolút pozitív volt. Én körbejártam néhány érintettet, és személyesen kérdeztem meg, hogy mi a véleményük. Kétségbe estek, hogy esetleg változás történik.

**Dr. Szabó András elnök:** Javaslom, hogy szavazzuk meg a határozati javaslatot. Viszont meg kell ismernünk a HÍD Központ ajánlatait, és az új feltételeket. Ennek az információnak az ismeretében kell majd eldöntenünk, hogy melyik alternatívát választjuk. Ez majd a következő lépés lesz. A következő testületi ülés előtti időpontig szeretném azt javasolni, hogy ismerve az új feltételeket, üljön össze a bizottság kialakítani az álláspontját. Ezt követően össze kellene hívni azt a néhány embert, aki ezen a területen dolgozik, és velük is megbeszélni az összes újdonságot. Végeredményben ők azok, akiknek dönteni kell. Meg lehetne keresni az érintetteket előzetesen, hogy készüljenek fel azzal, hogy mi jó, mit lehetne jobban csinálni.

**Papp István jegyző:** Osztályvezető asszony három alternatíváról beszélt. A harmadikról nem beszéltünk, de ne zárjuk ki, hogy saját ellátásban végezzük ezt a feladatot.

**Dr. Szabó András elnök:** Javaslom, hogy most fogadjuk el a határozati javaslatot, és miután a szükséges információk birtokába kerülünk, akkor üljünk ismét össze a szolgáltató kiválasztása miatt. Köszönöm. Van-e további kérdés, hozzászólás? Amennyiben nincs, szavazásra teszem fel a határozati javaslatot. Indítható a szavazás

**Megállapítom, hogy Nagykovácsi Nagyközség Önkormányzat Egészségügyi és szociális bizottsága jelen lévő 4 tagja 4 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**EGÉSZSÉGÜGYI ÉS SZOCIÁLIS BIZOTTSÁGA**

**29/2015. (X. 20.) HATÁROZATA**

**Tárgy: A családsegítés és gyermekjóléti szolgáltatási feladatok ellátásának módjáról, szervezeti kereteiről és az e feladatok biztosítására kötött ellátási szerződés felülvizsgálata**

Nagykovácsi Nagyközség Önkormányzatának Egészségügyi és szociális bizottsága javasolja a Képviselő-testületnek, hogy a határozatot az alábbiak szerint fogadja el:

Nagykovácsi Nagyközség Önkormányzatának Képviselő-testülete felülvizsgálta a család- és gyermekjóléti szolgálatok települési, illetve a központi szintű működtetésének lehetőségeit. Indokoltnak tartja annak vizsgálatát, hogy a szolgálat és a központ feladatait azonos szervezet lássa el.

Felkéri a Polgármestert és a Jegyzőt a szükséges további egyeztetések lefolytatására és az önkormányzati döntés előkészítésére.

**Határidő**: 2015. november 11.

**Felelős**:polgármester, jegyző

**3. naprendi pont**

**Nagykovácsi Nagyközség Önkormányzat szociális étkeztetés szakmai programjának jóváhagyása**

**Dr. Szabó András elnök:** Átadom a szót osztályvezető asszonynak, hogy röviden ismertesse az előterjesztésben foglaltakat.

**Grégerné Papp Ildikó osztályvezető:** *Röviden ismertette az előterjesztést.*

**Dr. Szabó András elnök:** Köszönöm. Van-e kérdés, hozzászólás? Amennyiben nincs, szavazásra teszem fel a határozati javaslatot. Indítható a szavazás

**Megállapítom, hogy Nagykovácsi Nagyközség Önkormányzat Egészségügyi és szociális bizottsága jelen lévő 4 tagja 4 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**EGÉSZSÉGÜGYI ÉS SZOCIÁLIS BIZOTTSÁGA**

**30/2015. (X. 20.) HATÁROZATA**

**Tárgy: Nagykovácsi Nagyközség Önkormányzat szociális étkeztetés szakmai programjának jóváhagyása**

Nagykovácsi Nagyközség Önkormányzatának Egészségügyi és szociális bizottsága javasolja a Képviselő-testületnek, hogy fogadja el és hagyja jóvá Nagykovácsi Nagyközség Önkormányzat által nyújtott szociális étkeztetés szakmai programját. A szakmai program a határozat mellékletét képezi.

A szakmai program az elfogadás napjától hatályos.

**Határidő:** azonnal

**Felelős**: polgármester

**4. naprendi pont**

**Döntés a Magyar Máltai Szeretetszolgálat Egyesület által fenntartott Gondviselés Háza – Páty támogatásáról**

**Dr. Szabó András elnök:** Átadom a szót osztályvezető asszonynak, hogy röviden ismertesse az előterjesztésben foglaltakat.

**Grégerné Papp Ildikó osztályvezető:** *Röviden ismertette az előterjesztést.*Még azzal

szeretném kiegészíteni, hogy a Pénzügyi bizottság tárgyalta a napirendet és 800 ezer Ft támogatást javasolt.

**Papp István jegyző:** Az előző Képviselő-testület 9 ellátottra 900 ezer Ft támogatást biztosított. Ezzel 2015. január 31-ig elszámoltak.

**Dr. Szabó András elnök:** Konkrétan mi a tevékenysége a Szeretetszolgálatnak?

**Grégerné Papp Ildikó osztályvezető:** Segítséget nyújtanak és szállítást végeznek.

**dr. Klein Katalin:** Felkerestem egy mozgáskorlátozottat. Az ő tájékoztatása szerint a szállítás a fő tevékenységük. Ő maximálisan elégedett a szolgáltatásukkal. A költségeik nagy valószínűséggel valósak. El kellene gondolkodni azonban azon is, hogy esetleg ezt a feladatot önkormányzati szinten hogyan tudnánk megoldani.

**Dr. Szabó András elnök:** Ez az együttműködés egy két éve tartó folyamat. Hasznos tevékenységet végeznek. Ez nem egy ilyen egyszeri döntés alapján kellene, hogy működjön. Emellett, ha most adunk támogatást, és azzal január 31-ig el kell számolniuk, akkor a jövő évben miből végzik a tevékenységüket.

**Papp István jegyző:** Az elszámolást az Áht. szabályozza. A támogatást azért most adjuk, mert most kérték.

**Dr. Szabó András elnök:** Ha ez egy jól működő kapcsolat, akkor egyeztetést kellene folytatni a Szolgálat vezetőjével, hogy milyen formában folytassuk ezt az együttműködést. Be lehetne tervezni a költségvetésbe a támogatásukat.

**Papp István jegyző:** Ez egy önként vállalt feladatellátás, nem támogatás lenne. Meg lehet tenni. A jövő évi költségvetés tervezésekor meg lehet hívni a Máltai Szeretetszolgálat illetékes vezetőjét, és le lehet folytatni az egyeztetést vele a továbbiakról.

**dr. Klein Katalin:** A Máltaiak kifejezetten a fogyatékkal élőket támogatják. Van nekünk egy olyan problémánk is, hogy ide nem jön ki a mentő egy időskorúért, akinek valamilyen vizsgálatra kell mennie. Érdemes lenne mindenképpen tisztázni, hogy esetleg ezt a feladatot is vállalják.

**Dr. Szabó András elnök:** Erről a problémáról már régen is beszéltünk. Ezért is lenne érdemes felvenni velük a kapcsolatot, tisztázni ezeket a dolgokat. Köszönöm. Van-e további kérdés, hozzászólás? Amennyiben nincs, szavazásra teszem fel a határozati javaslatot a 800 ezer Ft támogatással. Emellett a bizottság pedig vegye fel a programjába, hogy felveszi a kapcsolatot a Máltai Szeretetszolgálat vezetőségével a további egyeztetések lefolytatása érdekében. Indítható a szavazás

**Megállapítom, hogy Nagykovácsi Nagyközség Önkormányzat Egészségügyi és szociális bizottsága jelen lévő 4 tagja 4 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**EGÉSZSÉGÜGYI ÉS SZOCIÁLIS BIZOTTSÁGA**

**31/2015. (X. 20.) HATÁROZATA**

**Tárgy: Döntés a Magyar Máltai Szeretetszolgálat Egyesület által fenntartott Gondviselés Háza – Páty támogatásáról**

Nagykovácsi Nagyközség Önkormányzatának Egészségügyi és szociális bizottsága javasolja a Képviselő-testületnek, hogy a Magyar Máltai Szeretetszolgálat Egyesület által fenntartott Gondviselés Háza – Páty támogató szolgáltatásának Nagykovácsiban történő működéséhez 2015. évben 800.000,- Ft-tal járuljon hozzá.

Felhatalmazza a Polgármestert és a Jegyzőt a támogatási szerződés aláírására és a szükséges intézkedések megtételére.

**Határidő:** azonnal

**Felelős**:polgármester, jegyző

**Dr. Szabó András elnök:** Köszönöm szépen, ha nincs további hozzászólás, akkor a mai ülést 17 óra 30 perckor lezárom.

K.m.f.

Dr. Szabó András Bánóczi Margit

 elnök tag